A lingua e as súas variedades

- A lingua e as súas variedades
- 1 - Introdución
- 2. Secuencia de contidos e actividades en lingua galega
  - 2.1 Comunicación oral
    - 2.1.1 Lingua oral e lingua escrita. Diferenzas (aspectos teóricos)
    - 2.1.2 Elementos paraverbais e non verbais (aspectos teóricos)
    - 2.1.3 Rosa Aneiros Díaz
    - 2.1.4 Xosé Luís Axeitos Agrelo
  - 2.2 Comunicación escrita
    - 2.2.1 Un suceso e moitas variedades da lingua
    - 2.2.2 Enviamos un correo electrónico
    - 2.2.3 O rato do monte e o da casa
    - 2.2.4 Entrevista a Víctor Freixanes
  - 2.3 Coñecemento da lingua
    - 2.3.1 Normas ortográficas: a acentuación (aspectos teóricos)
    - 2.3.2 Clases de palabras: o substantivo e o adxectivo (aspectos teóricos)
    - 2.3.3 A orixe das palabras galegas (aspectos teóricos)
  - 2.4 Lingua e sociedade
    - 2.4.1 Lexislación esencial sobre a lingua galega (aspectos teóricos)
  - 2.5 Educación literaria
    - 2.5.1 Memorias dun neno labrego
    - 2.5.2 Ameite tanto esta tarde
- 3. Secuencia de contenidos y actividades en lengua castellana
  - 3.1 Comunicación oral
    - 3.1.1 Un ejemplo de comunicación oral: Juan José Millás
  - 3.2 Comunicación escrita
    - 3.2.1 Viajar altera los nervios
  - 3.3 Conocimiento de la lengua
    - 3.3.1 Las reglas de acentuación en castellano (aspectos teóricos)
    - 3.3.2 Clases de palabras: el sustantivo y el adjetivo en castellano (aspectos teóricos)
    - 3.3.3 La espada y la rosa
  - 3.4 Lengua y sociedad
    - 3.4.1 Registros o niveles de la lengua (aspectos teóricos)
    - 3.4.2 Dos textos en registros diferentes
    - 3.4.3 Factores psicológicos en la conducción de vehículos
  - 3.5 Educación literaria
    - 3.5.1 La perrilla
    - 3.5.2 Completamente viernes
- 4. Resumo de contidos
  - 4.1 Resumo de contidos en lingua galega
  - 4.2 Resumen de contenidos en lengua castellana
- 5. Exercicios de autoavaliación
- 6. Glosario
- 7. Bibliografía e recursos

« Anterior | Siguiente »

# 2.5.1 Memorias dun neno labrego

  Eu son... BALBINO. Un rapaz da aldea. Coma quen dis, un ninguén. E ademáis, probe. Porque da aldea tamén é Manolito, e non hai quen lle tusa, a pesares do que lle aconteceu por causa miña. No vrao ando descalzo. O pó quente dos camiños faime alancar. Magóanme as areas e nunca falta algunha brocha pra espetárseme nos pés. Érgome con noite pecha, ás dúas ou tres da mañán, pra ir co gando, restrevar ou xuntar monllos. Cando amañece xa me doi o lombo e as pernas. Pero o día comenza. Sede, sol, moxardos. No inverno, frío. Ganas de estar arreo ó pé do lume. Muíños apeados. Faladurías de neves e lobos. Os brazos son como espeteiras pra colgar farrapos. Murnas, fridas, dedos sin tentos. ¡Qué saben desto os nenos da vila! Eles iñoran o que eu penso mentras boto ó corpo un gurruncho de caldo con broa. Ou o que sinto cando estou no monte pingando, aterecido, vendo por entre a chuvia un pantasma bretemoso en cada árbore. A aldea é unha mestura de lama e fume, onde os cás oubean e a xente morre "cando está de Deus", como di a madriña. Os rapaces somos tristes. Enredamos, corremos tras dos foguetes e hastra rímos, pero somos tristes. Temos a pobreza e os trafegos da terra aniñados nos ollos. Eu quixera andar mundo. Ir por mares e terras que non conozo. Nacín e crieime na aldea pero agora síntoa pequena, estreita. Como se vivise nun cortizo. Teño pensamentos que non lle podo contar a ninguén. Algúns non me entenderían e outros chamaríanme tolo. Por eso escribo. E dempois durmo coma unha pedra. Quedo desatafegado, libre, coma se me quitasen de enriba un bocoi. ¡Cousas miñas! E tamén de Smith, o capitán que estivo na guerra e cando voltou prá casa púxose a escrebir todo o que lle acontecera. Así está nun libro que me trouxo o Landeiro. ¡Se eu fixese un libro! Nin falar. Ogallá que non me atopen o caderno. Daríame vergoña. E non é pra menos. Porque nel deborco todo o que sinto. Moi pouca xente o fai. Todos abren o peteiro para dúas cousas; pra dicir a verdade ou pra arredarse dela. Na miña casa non me comprendían. E outro tanto acontéceme na do Landeiro. Eso é o peor que lle pode suceder a ún, pero a moita xente non se lle dá [...].
  Neira Vilas, Xosé, Memorias dun neno labrego, Ediciós do Castro, Sada, 2001

## Actividades propostas

Actividades propostas

S.19. Indique quen son os personaxes que aparecen nel. Escriba ao lada de cada nome unha característica dese personaxe.

S.20. Explique os sentimentos de Balbino con relación á aldea e diga cal é o maior desexo que ten o rapaz.

S.21. O texto non está escrito en galego normativo. Coa axuda dun dicionario poña en galego normativo as palabras que aparecen subliñadas no texto.

S.22. O fragmento de Memorias dun neno labrego é un texto literario. Localice tres comparacións e dúas enumeracións, unha referida ao verán e outra referida ao inverno.

S19

O personaxe principal é Balbino, un rapaz labrego, pobre e humilde que vive na aldea. Aparecen citados tamén Manolito, que non hai quen lle tusa; a madriña, que di que a xente morre "cando está de Deus"; o capitán Smith, que estivo na guerra e cando volveu á casa escribiu todo o que lle acontecera nun libro; o Landeiro, que lle levou a Balbino o libro que escribira o capitán Smith. Tamén se citan os rapaces da aldea, que son tristes porque teñen "a pobreza e os trafegos da terra aniñados nos ollos", e, en contraposición, os nenos da vila que non saben nada disto (da pobreza…).

S20

A Balbino a aldea fáiselle pequena e estreita, e non se sinte comprendido por ninguén. Segundo el, se na aldea soubese no que el pensa chamaríanlle tolo, po iso escribe, para expresar todo o que sinte e quitar un pes ode enriba. Os eu maior desexo sería percorrer o mundo por mar e terra vendo terras para el descoñecidas.

S21

Pobre, verán, doe, para, mañá, feridas, sen, disto, ignorar, unha pantasma, ata, coñezo, iso, despois, escribir.

S22

Comparacións: Balbino síntese na aldea "como se vivise nun cortizo"; "durmo como unha pedra"; "Quedo desatafegado, libre, coma se me quitasen de enriba un bocoi". Enumeracións: referida ao verán: "Sede, sol, moxardos;referida ao inverno: "Murnas, fridas, dedos sin tentos".

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License